12.4.2022 г.
BG
Официален вестник на Европейския съюз
L 114/51
(15)
На 1 април 2022 г. Комисията отбеляза, че FATA не е посочила, както се изисква в писмото на Комисията, изпратено на FATA на 21 март 2022 г., намерението си да се възползва от правото си на защита, предвидено в Регламент (ЕО) № 2111/2005.
(16)
На 5 април 2022 г. Комитетът на ЕС за авиационна безопасност проведе заседание, за да обсъди положението с показателите за безопасност на сертифицираните от FATA въздушни превозвачи, както и способността на FATA да спазва международните стандарти за авиационна безопасност.
Комитетът на ЕС за авиационна безопасност отбеляза нарушенията на Чикагската конвенция, посочени в съображения 6 и 7, както и нарушаването на приложимите международни стандарти за безопасност на гражданското въздухоплаване, посочено в съображение 10.
Той също така отбеляза липсата на готовност за сътрудничество с Комисията и държавите — членки на ЕС, по въпроса за капацитета на FATA и на сертифицираните от нея въздушни превозвачи, за да се гарантира поддържането на летателната годност и оперативната безопасност на флота на въздушните превозвачи, включително въздухопла­ вателните средства, посочени в съображения 4 и 5.
(17)
Допълнително бе разгледано и последващото въздействие на ограничителните мерки, произтичащи от Регламент (ЕС) 2022/328 на Съвета (5) за изменение на Регламент (ЕС) № 833/2014, и по-специално краткосрочното оперативно въздействие на ограничения достъп до актуализациите на навигационните бази данни и базите данни на системите за предупреждение за опасно сближение със земята, като по този начин сериозно се нарушават възможностите за безопасно въздухоплаване на въздухоплавателните средства, експлоатирани от въздушни превозвачи, сертифицирани от FATA.
(18)
Беше взет под внимание фактът, че в резултат на приложимите ограничителни мерки инженерната и техническата подкрепа за въздушните превозвачи, сертифицирани от FATA, е ограничена.
Освен това липсата на тази инженерна и техническа подкрепа, съчетана с нарасналата дейност по наблюдение, произтичаща от добавянето на значителен брой нови въздухоплавателни средства в руския регистър, ще увеличи работното натоварване на FATA и необходимостта от експертен опит, което е малко вероятно да бъде непосредствено изпълнимо, като се имат предвид, от една страна, условията по член 83а от споразумението, съгласно които тази дейност е била извършвана в Русия до момента, и последиците от приложимите ограничителни мерки, от друга страна.
(19)
С оглед на горепосочените нарушения и липсата на готовност за сътрудничество с Комисията и държавите — членки на ЕС, като разгледаха конкретните въпроси и опасения, изразени от Комисията в писмото ѝ от 21 март 2022 г., Комисията и Комитетът на ЕС за авиационна безопасност стигнаха до заключението, че в съответствие с общите критерии, определени в приложението към Регламент (ЕО) № 2111/2005, включително по-специално третия критерий, няма доказателства FATA да е в състояние да изпълнява задълженията си съгласно Чикагската конвенция и стандартите, съдържащи се в приложенията към нея, по отношение на въздушните превозвачи, които са сертифицирани от FATA и експлоатират въздухоплавателните средства, посочени в съображения 4 и 5.
(20)
Освен това, в съответствие с общите критерии, определени в приложението към Регламент (ЕО) № 2111/2005, и по-специално с първия критерий, сертифицираните от FATA въздушни превозвачи, които са експлоатирали едно или повече от въздухоплавателните средства, посочени в съображения 4 и 5, са показали сериозни пропуски по отношение на безопасността, като са позволили изпълнение на полети в нарушение на съответните международни стандарти за безопасност, приложими за търговския въздушен транспорт.
(21)
В съответствие с общите критерии, определени в приложението към Регламент (ЕО) № 2111/2005, Комисията счита, че списъкът на въздушните превозвачи, които са предмет на оперативна забрана в границите на Съюза, както е определен в приложение А към Регламент (ЕО) № 474/2006, следва да бъде изменен и в него да бъдат включени всички въздушни превозвачи, сертифицирани в Русия, които експлоатират въздухоплавателните средства, посочени в съображения 4 и 5.
(22)
В съответствие с Регламент (ЕС) № 965/2012 на Комисията (6) държавите членки следва да продължат да следят дали въздушните превозвачи, сертифицирани от FATA, действително спазват съответните международни стандарти за безопасност, чрез приоритетно извършване на наземни инспекции на въпросните въздушни превозвачи.
(5) Регламент (ЕС) 2022/328 на Съвета от 25 февруари 2022 г. за изменение на Регламент (ЕС) No 833/2014 относно ограничителни мерки с оглед на действията на Русия, дестабилизиращи положението в Украйна (ОВ L 49, 25.2.2022 г., стр. 1).
(6) Регламент (ЕС) No 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) No 216/2008 на Европейския парламент и на Съвета (ОВ L 296, 25.10.2012 г., стр. 1).